Jorvin sairaala

Jorvin sairaala on yliopistosairaala Espoon Karvasmäellä, Turuntien varrella. Jorvin sairaala kuuluu Helsingin ja Uudenmaan sairaanhoitopiiriin (HUS) ja sen HYKS-sairaanhoitoalueeseen. Jorvin sairaalan yhteispäivystyksen uudet tilat otettiin käyttöön syyskuussa 2009. Samoihin aikoihin otettiin käyttöön lastentautien päivystyspoliklinikan uudet tilat, jotka sijaitsevat nyt erillään aikuisten päivystyksestä. Jorvin sairaalan lasten- ja terveyskeskuspäivystykset tarjoavat kiireellisissä tapauksissa iltaisin, öisin ja viikonloppuina sairaanhoitopalveluja erityisesti espoolaisille ja kauniaislaisille, öisin ja viikonloppuisin myös kirkkonummelaisille asiakkaille. == Historia == Sairaala sijaitsee Jorvin kartanon mailla Karvasmäessä. Sairaalan syrjäinen sijainti juontaa juurensa kuntaliitospelosta. Espoon kunta osti alueen 1962 kauppaneuvoksetar Elsa von Wrightiltä ja hänen perillisiltään. Sairaalan rakennustyöt alkoivat vasta vuonna 1972. Kartanoajoista jäi muistoksi koivukuja, joka aikanaan oli mahtavana johtanut kartanon pääovelle. Sairaalan mittasuhteissa se kutistui kävelytieksi. Toisena muistona kartanohistoriasta sairaalan puistossa on kaksi huvimajaa, jotka rakennettiin vanhan huvimajan mallin mukaan. Jorvin sairaala valmistui ja vihittiin käyttöön vuonna 1976. Tuolloin sitä ylläpiti Jorvin sairaalan kuntainliitto, johon kuuluivat Espoo, Kauniainen, Kerava, Kirkkonummi, Vantaa ja Vihti. Vuoden 1991 sairaanhoitopiiriuudistuksessa kuntainliitto lakkautettiin ja sairaalasta tuli osa Uudenmaan sairaanhoitopiiriä (USHP). Jorvin sairaanhoitoalue, johon kuuluivat Espoo, Kauniainen ja Kirkkonummi, oli yksi piirin kuudesta sairaanhoitoalueesta. Vuonna 2001, vuosi sen jälkeen kun Helsingin ja Uudenmaan sairaanhoitopiiri HUS perustettiin, Jorvin sairaala liittyi yhdessä Peijaksen sairaalan kanssa osaksi Helsingin seudun yliopistollista keskussairaalaa (HYKS) sen Helsingissä sijaitsevien sairaaloiden kanssa. == Erikoisalat == * anestesiologia, teho- ja kivunhoito * keuhkosairaudet * kirurgia * kuntoutus * lasten sairaudet * leikkausosasto ja päiväkirurgia * naistentaudit ja synnytykset * neurologia * psykiatria * silmä- ja korvataudit * sisätaudit == Palovammakeskus ja teho- osasto (Osasto U2) == * kaksitoista tehohoitopaikkaa, joista neljä on erikoisvarusteltuja yhden hengen huoneita tehohoitoisille palovammapotilaille * tehohoidon lisäksi vuodeosastopaikkoja ja polikliiniset vastaanottotilat palovammapotilaille * osastolla hoidetaan potilaita kaikkialta Suomesta, sillä palovammakeskuksella on valtakunnallisesti keskitetty vastuu vaativien palovammojen hoidosta * osastolla hoidetaan vuosittain 50-70 vaikean palovamman saanutta potilasta * palovammapotilaiden lisäksi osastolla hoidetaan myös muita tehohoitoa vaativia potilaita == Liikenneyhteydet == HSL:n linja-autojen 118N Kamppiin, 227 Leppävaaraan, 542 Soukanniemeen ja 549 Tapiolaan päätepysäkki sijaitsee Jorvin pysäköintipaikalla. Turuntietä kulkevat linja-autot 200 ja 530 pysähtyvät myös Jorvin sairaalan kohdalla. Sairaalalla on myös oma laskeutumispaikka helikoptereille . == Katso myös == * Luettelo Suomen sairaaloista ==Lähteet== == Aiheesta muualla == *HUS – Jorvin sairaala Luokka:Suomen lentopaikat Luokka:Espoon sairaalat Luokka:Espoon terveysasemat, terveyskeskukset ja terveyskeskuspäivystykset Luokka:Karvasmäki Luokka:HUS Luokka:HYKS